  Анжелика Тихонова корреспондент Удмуртилэн кунлыкезлы 100 ар тырмонэн нырысетӥ ӟечкыланъёс вуизы элькунэ. Улосвыллэн тӧроезлы Александр Бречаловлы но шаерын улӥсьёслы Россиын Венгрилэн посолэз Норберт Конкой, Словакилэн посолэз Петер Припутен но Болгарилэн полосолэз Атанас Крыстин вазиськизы.. Со сярысь элькун тӧролэн но кивалтэтлэн пресс-службазы ивортӥз. Венгрилэн посолэз Удмуртия соос понна бадӟым инты басьтэ шуыса пусйиз, уго огез гинэ ӵыжы-выжы финн-угор улосвыл, кытын мадьяр кылэз университетын дышето. Ми Удмуртиысь вузъёслэсь Венгриысь дышетон ужъюртъёсын лулчеберетъя, тодосъя кусыпъёссэс вылӥ дунъяськом но соос азинскозы шуыса оскиськом. Удмуртия котьку но куно пумитаны быгатэменыз но мыло-кыдо луэменыз, пӧртэм лулчеберетъёслэн но вӧсьлыкъёслэн тупаса улэменызы, калыклэн ужез гажаменыз но экономика удысын азинлыкеныз висъяськиз. Улосвылэз азинтон понна азьланяз но со инъеттэс утьыны но юнматыны сӥзиськом Норберт Конкой, Россиын Венгрилэн посолэзӞеч кылъёсын гожтэтсэ Норберт Конкой удмурт кылын сӥзёнэн йылпумъяз: «Дано мед луоз Удмурт Элькун!». Берло аръёсы Удмуртилэн Словакиен кусыпъёсыз юнмало. 2019-тӥ арын коньывуонэ улосвылысьтымы предприятиосысь ыстэм муртъёс кунэ ужбергатон миссиен вуылӥзы. Петер Припутен ужбергатӥсьёслэн пумиськонзы азьланяз пайдалыко ваче ужанын нырысетӥ вамыш вал шуыса осконзэ вераз. Озьы ик валче ужаны тупась мукет удысъёс но азинскозы шуыса оскисько Петер Припутен, Россиын Словакилэн посолэзОзыь ик со Посольствоын ужасьёс кусыпъёсты юнматон понна Удмуртие шумпотыса вуылысалзы шуыса пусйиз. Болгарилэн посолэз Атанас Крыстин Александр Бречаловлы Удмуртие ӧтемез понна тау кариз. Сыӵе луонлык кылдоз шуыса оскисько. Аслэсьтым озьы ик Москваысь Болгарилэн Посольствояз вуылыны ӧтён келяме потэ. Кусыпъёсмес азинтыны шумпото. Тӥледлы но Удмурт Элькунысь вань калыклы тазалык но азинлык сӥзисько Атанас Крыстин, Россиын Болгарилэн посолэз Тодэ вайытом, Удмуртия кунлыкезлы 100 ар тырмонзэ 2020-тӥ арын 4-тӥ шуркынмонэ пусъе. Элькунын улӥсьёс улосвыллэн дауръем юбилееныз видеоӟечкылан гожтыны быгато. Тегъёс: Политика Ижкар Удмуртия АлександрБречалов Удмуртилэнкунлыкезлы100ар 100ар  